cyanic-selkie/wikianc huggingface dataset:
Европски радиодифузен сојуз
За професионалните радио дифузери ЕБУ обезбедува неколку специјализирани тренинзи преку  EBU Training  кој е основан 1999 година  и досега  со овој вид обука се опфатени повеќе од 5000 вработени од 30 земји. Повеќето од програмите се наменети само за редовните членки, но расте бројот на обуките во кои сè повеќе се вклучуваат и професионалците од радио дифузните организации кои не се членки.
Повеќето ЕБУ членки имаат групен договор да ги покриваат Олимписките игри Olympics и ФИФА Светскиот куп FIFA World Cup (посебно  натпреварите на нивните земји и финалето Светскиот куп).Друг годишен настан  кој го покрива ЕБУ е Виенскиот новогодишен концерт  Vienna New Year's Concert.
Историја
Европскиот радиодифузен сојуз (European Broadcasting Union, EBU), фр. L'Union Européenne de Radio-Télévision (UER)) е формирана на  12 февруари 1950. година. Ја основаат  23 радиодифузни агенции од просторите на  Европа и Медитеранот на конференција во Девон,   Велика Британија . Године 1993. Меѓународна радио-телевизијска агенција, International Radio and Television Organisation (OIRT),  еквивалент радиодифузните организации од  Средна и Источна Европа се обедини со Европската радиодофузна агенција.
Технички одлики
Цел на техничките активности  на ЕБУ  е да им помага на членките  на ЕБУ  во време на непредвидливи технички промени. Ова вклучува и обезбедување на технички информации на членките преку организирање конференции и работилници, како и во вид на пишани материјали  како што се EBU Technical Review,  и списанието EBU tech-i.
ЕБИ ја поттикнува активна соработка  меѓу своите членки, врз основ на слободна размена на сопственото знаење и искуство на овој начин се постигнува многу поголем ефект отколку што би се постигнало со поединечна соработка на секоја од членките. Поголемиот дел од оваа соработка се постигнува преку проектни групи која изучува специфични технички прашања  од заеднички интерес.
ЕБУ дава голема важност на отворени стандарди  како што се  MPEG-2, DAB- дигитална радио технологија, DVB  и други.
Придружни членки
Било која група или организација членка на Меѓународната телекомуникациска организација International Telecommunication Union ITU можат да поднесат молба за придружување  кон ЕБУ како придружен член. Земјите кои имаат ваков статус плаќаат членарина за да го одржат статусот. ЕБУ нагласува дека придружното членство па автоматизам не значи и достапност до Евровизискиот систем  во Eurovision system.
Xxxtentacion
Џасеј Двејн Рикардо Онфрој (англ. Jahseh Dwayne Ricardo Onfroy; Плантејшон, 23 јануари 1998 — Дирфилд Бич, 18 јуни 2018), познат под уметничкото име Екс-Екс-Екс Тентасион (англ. XXXTentacion, бил американски рапер, поет и текстописец. Роден и пораснат во Плантејшон на Флорида, Онфрој поголем дел од детството го поминал во Лодерхил. Почнал да се занимава со музика после излегувањето од поправен дом, а после некое време ја објавил својата прва песна на музичката платформа SoundCloud во 2013 година.
Онфрој го објавил својот прв албум 17 на 25 август 2017 година. Неговиот втор албум ? бил објавен 16 март 2018 година, и дебитирал на првото место на листата Билборд 200, со сингловите Sad! и Changes кои се искачиле на седмо и триесет и седмо место на листата Билборд Хот 100.
Животопис
Џасеј Двејн Рикардо Онфрој е роден 23 јануари 1998 година во Плантејшон на Флорида. Неговите родители потекнувале од Јамајка, Двејн Рикардо Онфрој и Клеопатра Фриман. Имал три браќа и сестри, а поради финансиската состојба на нивната мајка поголем дел тие живееле кај баба им. Кога Онфрој имал шест години, прободил човек со нож кој ја нападнал мајка му и не долго после тоа бил присилен да живее со баба му.
Занимањето на Онфрој за музиката почнало кога неговата тетка го убедила да се приклучи на школскиот, а подоцна и црковниот хор. Не долго после тоа бил исфрлен од школскиот хор, бидејќи нападнал друг ученик. После исфрлањето од основното училиште поради серија физички пресметки со соучениците, мајка му го пратила во верска заедница на шест месеци. За тоа време, Онфрој почнал да слуша ну метал, хард рок и рап, поради тоа пробал да научи да свири клавир и гитара. Се откажал од средното училиште после втората година, а себеси се опишувал како „несоодветен“ додека поминувал низ депресија.
Смрт
На 18 јуни 2018 година Онфрој излегол продавницата за мотори на Дирфилд Бич кога бил погоден со куршум од страна на два напаѓачи (во темни дуксерици и црвена маска на лицето на еден од напаѓачите) од камионет за време на грабежот. Пукањето се случило источно од градот Паркланд. Сведоците рекле на полицијата дека напаѓачите зеле торба од возилото на музичарот, а потоа побегнале од местото на нападот. Онфрој после пукањето во критична состојба бил однесен во болница, а подоцна била потврдена смртта на пејачот.
Ширвански арапски јазик
Ширванскиот арапски јазик — јазик кој спаѓа во групата на семитски јазици и во подгрупата на арапски јазици.Овој јазик е мртов јазик и се зборувал на некои места во Азербејџан и Дагестан, Русија. Исто така, овој јазик бил зборуван во почетокот на 8 век во Кавказ по муслиманското освојување на истиот. Тој таму бил пренесен од страна на арапските трговци и занаетчии кои доагале од Сирија и Багдад. Освен тоа, овој јазик апсолутно се употребувал и од страна на муслиманската војска која одела во поход. Но, со постепеното опаѓање на моќта на муслиманите, во 13 век овој јазик постепено започнал да се повлекува кон Персија. Така, голем број на арапи продолжиле да имигрираат во Русија, Дагестан и на тој начин заедно сосебе го “земале“ и својот јазик.
17 јануари (главна страница 2011)
Родени:
Починати:
Проска Река
Проска Река (позната и како Прегловска Река) — река која извира на северните падини на Бушева Планина. Поминува низ селата Прегловои Пласница и се влева во реката Треска.
Преторијански префект
Преторијански префект (лат. Praefectus praetorio) била постојана титула на висока функција во римската држава чие значење во голема мерка се менувало низ вековите.
Командант на преторијанската гарда
Преторијанскиот префект бил командант на Преторијанската гарда сè до царот Константин I кој ја укинал во 314. Преторијанските префекти продолжиле да бидат назначувани сè до времето на Хераклиј, но самата функција се променила во глава на граѓанската и правосудната администрација на царството.
За време на царството претоиријанците (царска гарда) биле командувани од еден, два или три префекти (praefecti praetorio), кои биле биле бирани од царот и свикувани од редовите на витезите. Тој можел да ги отпушта и менува во било кое време по своја волја. Од времето на Александар Север оваа позиција била отворена и за сенаторите, а и доколку еден витез биде назначен, тој автоматски влегувал и во сенатот. Сè до времето на цар Константин, кој ѝ го одземал воениот карактер на оваа функција, префектурата на гардата секогаш му припаѓала на докажан војник, често од оние кои по пат на воени подвизи се искачувале по офицерските рангови. През времето оваа функција командувала сите војници во Италија освен корпусот на градскиот префект (cohortes urbanae).
Специјалната функција на Преторијанците им давала најмногу моќ во рамките на римската држава, а нивниот префект, praefectus praetorio, бил еден од најмоќните луѓе во државата. Иако царевите секогаш се обидувале да се додворуваат на Преторијанците, овие сепак режирале пучеви и често ги менувале царевите по своја волја. Така, Преторијанците ја дестабилизирале римската држава, наспроти нивната првобитна функција. Во доцното царство Преторијанскиот префект станал главна административна фигура во државата, кога оваа позиција ѝ дала на еден поединец функцијата главна команда на генералштабот, со директна команда врз гардата исто така. Диоклецијан значително го намалил авторитетот на овие префекти како дел од неговата голема реформа на административните и воени структури на царството.
Нандор Гион
Нандор Гион (унгарски: Nándor Gion), (1941, Сентамаш, - 2002, Будимпешта) е современ југословенски и унгарски писател.
Животопис
Нандор Гион е роден во 1941 година во Сентамаш (денешен Србобран) во српската покраина Војводина која тогаш била окупирана од Унгарија. Дипломирал унгарски јазик на универзитетот во Нови Сад. Работел како уредник во новосадското радио, бил директор на театарот во Нови Сад, како и претседател на Друштвото на писателите на Војводина. Во 1993 година се преселил во Унгарија. Умрел во 2002 година во Будимпешта.
Творештво
Делата на Гион се преведени на повеќе европски јазици. Исто така, неговиот расказ "Ниско да се лета" е објавен на македонски јазик во 2009 година како дел на антологијата на унгарскиот краток расказ "Сецирање на живо", во издание на издавачката куќа "Темплум".
Негови поважни дела се:
Признанија
Гион е добитник на повеќе награди, како што се:
Поповица (Будинарци)
Поповица — некропола и тумули од железното време. Во источниот крај на селото, до основното училиште, на самиот излез во правецот на селото Мачево, на местото на старите гробишта има 5 тумули од кои првиот и вториот се оддалечени 18 метри, имаат пречник од околу 13-14 метри во основата и височина до 1,5 метри. Другите три тумули се сместени на 200 метри западно од првите, распоредени се во форма на триаголник и се речиси со исти димензии.
Џизо Бозацу
Џизо Бозацу (јапонски: 雙六 или 双六) - бог на милосрдието во јапонската митологија. Тој е заштитник на патниците, малите деца и идните мајки. Им помага на луѓето кога се во неволја, ги чува од пожар, болести, глад итн., а по смртта ги спасува од пеколните маки. Според верувањето, тој се родил по смртта на Буда.
1665 во музиката
1665 година во музиката содржи некои значајни настани.
Chase Atlantic
Chase Atlantic (повремено стилизиран како CHASE ATLANTIC) е австралиска алтернативна R&B група и продукциско трио од Кернс,Австралија, формирано во 2014 година. Групата се состои од главен вокалист Мичел Кејв, ритамски гитарист и вокал Кристијан Ентони, главен гитарист, саксофонист и придружен вокал Клинтон Кејв, гитарист на турнеи Патрик Вајлд и тапанарот Xеси Бојл. Чејс Атлантик издале три студиски албуми, Chase Atlantic во 2017 година, Phases во 2019 година и Beauty in Death 2021 година.
2012–2013: Пред Чејс Атлантик
Кристијан Ентони и Мичел Кејв биле во машки бенд наречено What About Tonight. Тие го формирале бендот на аудиција за 4 сезона на австралискиот Х Фактор, иако биле елиминирани во втората недела, на 11-то место.
Постариот брат на Мичел Кејв, Клинтон Кејв, имал успешен канал на Јутјуб, Клинтон Кејв Музик, каде што браќата редовно објавувале преработени песни. Во 2013 година, тројцата членови за прв пат настапиле заедно под името K.I.D.S. (љубезни имагинации, деструктивни ситуации). И ја издале оригиналната песна „Зависник“. Оттогаш тие ја избришале целата содржина од каналот.
2014–2015 година: Чејс Атлантик Далијанс и Носталгија
Триото прво објавило музика под името Чејс Атлантик кога Клинтон Кејв ги регрутирал Мичел и Кристијан за да помогнат во снимањето на универзитетски проект. Чејс Атлантик официјално го обавиле ЕП Далијанс на 26 мај 2014 година. Нивниот ран звук често се опишувал како поп рок и поп панк.
Во февруари 2015 година, бендот ја издал својата втора плоча, Носталгија. Нивната песна „Friends“ се најде во неколку уредувања на Тамблр.
2016–2018: ЕП и деби студиски албум
Во јануари 2016 година, Чејс Атлантик го објавиле „Obsessive“. Во февруари 2016 година, тие ја издале својата трета плоча, Paradise, и направиле големо промо за истата, вклучително и австралиска турнеја каде што ја отсвиреле плочата во целост.
2019 – до денес: Фази и убавина во смртта
Групата била од јануари до април 2019 година во Лос Анџелес, работејќи на нивниот втор албум. Во април, тие ја објавиле турнејата Фази: Северна Америка за летото 2019 година, како поддршка за нивниот втор албум, Phases , и го поставиле датумот на издавање за 28 јуни 2019 година. На албумот му претходеле три сингла „Her“, „Stuckinmybrain“ и „Love Is (Not) Easy“, кои биле објавени на 10.05.2019, 24.05.2019 и 7 јуни 2019 година.
Во 2020 година,тие започнале да работат на нивниот трет студиски албум. Во јануари 2021 година, групата го објавила својот трет студиски албум „Beauty in Death“, кој требало да биде објавен на 5 март 2021 година.
Сае но Ками
Сае но Ками - божество во јапонската митологија, заштитник на патниците. Според будистичката легенда, Изанаги го фрлил стапот на Јапонија и во тој миг бил создаден Сае но Ками.
Мухамед ел-Идриси
Абу Абдалах Мухамед ел-Идриси ел-Куртуби ел-Хасани ел-Сабти, или накратко ел-Идриси на арпски أبو عبد الله محمد الإدريسي القرطبي الحسني السبت, арапски картограф, географ и патник кој живеел во Сицилија во дворот на кралот Роџер II Сицилијански.
Патувал по Јужна Европа, Северна Африка и Мала Азија. Во период од 1125—1154 пишува дело кое дотогаш било познато во светот под насловот Nuzhat al-Mushataq fi ikhtiraq al-afaq или Забава за оние кои сакаат да го посетат светот. Делото содржело голема свртеност кон југ, на латински тоа било напишано како mappa mundi, која била врежана на сребрена плоча и позната како Tabula Rogeriana и друга книга насловена Географија. Неговото дело е познато меѓу Арапите под насловот Руџерова книга додека неговата карта е најдобра картографска карта на Арапаите.
Ел-Идриси 1161  извршил уште две уредување на својата работа под необичен наслов Градините на човештвото и забавата за душата, меѓутоа сите преписи на делата се изгубени. Скратена верзија на тоа издание се викаГрадините со среќа (вообичаено се викало Мали Идриси) објавена во 1192 година.
Книгата не е совршен историски извор затоа што ел-Идриси (како што тоа тогаш било вообичаено) се потпирал на други извори за својата работа. На пример, кога пишувал за Полска се изедначил со земја која денес е Чешка, затоа што пишувал за „земји кој се опкружени со планини“.
Северна Западна Померанија
Северна Западна Померанија (Nordvorpommern) — поранешен округ во северниот дел на сојузната покраина Мекленбург-Западна Померанија, Германија. Округот бил создаден во 1994 со спојување на претходните три окрузи Гримен, Рибниц-Дамгартен и Штралзунд. На 4 септември 2011 бил припоен кон новосоздадениот округ Западна Померанија-Риген.
Се наоѓал на брегот на Балтичкото Море, каде целосно го опкружувал градот Штралзунд. Кон североисток, одвоен од Штралзунд и Северна Западна Померанија од Штрелазунд, се наоѓал островот Риген, административно дел од истоимениот округ. Други соседни окрузи биле (од исток надесно) Источна Западна Померанија, Демин, Гистров и Бад Доберан.
Географија
Брегот е карактеризиран од продолжениот полуостров, Фишланд-Дарс-Цингст. Помеѓу полуостровот и копното постои многу плитка лагуна, која е дел од Националниот парк Западнопомерански лагуни, како и целиот полуостров.
Историја
Низ вековите, областа била најзападниот дел на Померанија. До 1819 била шведска територија, потоа пруска територија, по што била наречена Нова Западна Померанија (Neuvorpommern).
Појшен
Појшен (Peuschen) — општина во округот Зале-Орла, во сојузната покраина Тирингија, Германија.
Општински единици
Кон општината припаѓаат местата Појшен, Барен и Ласкау.
Жељко Бркиќ
Жељко Бркиќ (роден на 9 јули 1986 година) бил поранешен професионален српски фудбалски голман.
Почетна кариера во Србија
Бркиќ, играјќи на голманската позиција, кариерата ја започнал како професионалец во клубот Индекс од Нови Сад, а подоцна и во клубот на Војводина. Пред да заигра професионално во Војводина, клубот го испратил на позајмица во екипата на Пролетер од Нови Сад. Таму останал да игра околу две години и одиграл 31 натпревар. По неговото враќање во клубот на Војводина Бркиќ својот прв натпревар го имал на 2 септември 2007 година против тимот на Напредак Крушевац. Војводина победила со резултат од 1:0. Оттогаш Бркиќ станал прв голман на клубот и набрзо бил и капитен. Во екипата на Војводина тој одиграл вкупно 117 натпревари.
Сиена
Во летото 2011 година, Бркиќ ја напуштил Србија за да се приклучи на италијанскиот клуб Удинезе. Бидејќи Удинезе во тој момент ја имал пополнето квотата за регистрација на играчи надвор од ЕУ и било пополнето местото на голман, а тоа бил словенечкиот интернационалец Самир Хандановиќ. Бркиќ бил приморан повторно да потпишува со Војводина. Сиена сето ова допонително ја чинело околу 20 000 евра. Подоцна кога се расчистиле правните ситуации тој конечно станал член на италијанскиот клуб, но по кратко заминал да игра за клубот на Сиена.
2012–13
По една сезона со Сиена, Бркиќ станал прв голман на клубот на Удинезе по заминувањето на словенецот Самир Хандановиќ во клубот на Интер. Откако се наметнал во првиот тим, Бркиќ својот прв натпревар за клубот го имал во квалификациското коло за Лигата на шампионите на УЕФА против португалската Брага. За жал, клубот на Удинезе бил елиминиран од Лигата на шампионите и преместен во Лигата на Европа на УЕФА. Претходно клубот на Удинезе загубил од тимот на Фиорентина со 2:1 во домашното првенство. Следниот натпревар бил уште полош за Бркиќ кога добил црвен картон во поразот од 4:1 против двократниот шампион на Италија тимот на Јувентус. По натпреварот, поранешниот судија Даниеле Томболини рекол дека исклучувањето на голманот Бркиќ било грешка бидејќи Себастијан Џовинко од Јувентус немал посед врз топката. Но, сепак трвдел до крај дека фаулот е за најстрога казна, односно за пенал. Подоцна Бркиќ пропуштил еден натпревар и тоа против клубот на Сиена. Се вратил помеѓу стативите кога Удинезе победил со 2:1 против Милан на следниот натпревар. На 4 октомври 2012 година, Бркиќ бил на голот кога Удинезе го победил Ливерпул со резултат од 3:2, изведувајќи добри одбрани на ударите на Луис Суарез и на ударот со глава на Шелви. За жал, подоцна Удинезе бил елиминиран од Лигата на Европа, по низа порази. Во средината на јануари Бркиќ се здобил со повреда откако го скршил вториот прст од десната рака и заминал на операција поради која бил надвор од терените најмалку еден месец. Еден месец подоцна, на 26 февруари 2013 година, Бркиќ се вратил, играјќи на пријателскиот натпревар против тимот на Гемонезе. По натпреварот, Бркиќ рекол дека бил подготвен за играње по минатата повреда. Тој се вратил на 3 март 2013 година против екипата на Пескара, кога клубот победил со 1:0. По овој натпревар Бркиќ се вратил како стандарден голман сѐ до крајот на сезоната 2012-13.
2013–14
Во сезоната 2013-14, Бркиќ бил надвор од клубот откако го повредил рамото додека вежбал во вежбалница. Оваа повреда го оддалечила вкупно 4 месеци од првиот тим. За време на неговото отсуство, бил заменет со голманот Симоне Скуфет. По паузата, Бркиќ се вратил на теренот во победата од 2:1 над тимот на Сасуоло. Настапот на Бркиќ со Удинезе бил пофален во медиумите. Тие истакнале дека тој „одбранил најмалку три удари и блокирал неколку силни обиди на противникот“. Оваа победа на тимот му ја донела 10та позиција во Серија А. Во натпреварот помеѓу Јувентус и Удинезе клубот на Јувентус ги поканил своите млади фудбалери да го гледаат натпреварот против Удинезе, бидејќи нивната навивачка група Ултраси биле казнети. Младите гледачи извикувале навреди кон голманот Бркиќ по секој гол, а Јувентус бил казнет со сума од 5.000 евра.
Репрезентација
Жељко Бркиќ својат репрезентативна кариера ја започнал во државната репрезентација, играјќи за Србија У-21. Тој бил во тимот на Европското првенство за фудбал до 21 година на УЕФА 2009 година и покрај тоа што имал наполнето дваесет и две години. На Европското првенство за фудбалери до 21 година, Бркиќ одиграл три натпревари, сите во групната фаза. Тој успеал да биде несовладан на два натпревари од турнирот.
На 3 март 2010 година, Жељко Бркиќ го одиграл својот прв натпревар за сениорската репрезентација на Србија влегувајќи во игра во 81 минута по повредата на Владимир Стојковиќ на натпревар со репрезентацијата на Алжир. Овој натпревар завршил со победа на Србија од 3:0. На Светското првенство на ФИФА 2010 година во Јужна Африка, Бркиќ бил ставен во државната репрезентација непосредно пред почетокот на истото. За жал, тој бил исфрлен од тимот откако менаџерот Радомир Антиќ го скратил списокот на играчи од 24 на 23. Неколку години подоцна, за наредните квалификации за Светското првенство Бркиќ бил прв избор за тимот за местото репрезентативен голман, победувајќи ја конкуренцијата на Владимир Стојковиќ.
Барт (амт)
Барт (Barth) — општинска заедница во округот Западна Померанија-Риген, во Мекленбург-Западна Померанија, Германија. Седиштето на општинската заедница е во Барт.
Општинската заедница Барт се состои од следниве општини:
Пупуке
Другите слични вакви кратери во рамките на Оклендското вулканско подрачје биле затрупани од подоцнежни ерупции, а пад други се прекршиле на места и се излиле како резултат на долги врнежи. Езерото Пупуке сѐ уште е езеро заради тоа што водата оди по каналите заедно со лавата доаѓајќи под кратерскиот ѕид, создавајки разни извори по плажите помеѓу населбите Такапуна и Милфорд.
Присој (Будинарци)
Присој — населба од доцноантичкото време. На околу 10 километри од југозападната страна на селото и на околу 5 км северно од наоѓалиштето Селиште, по површината на нивите се среќаваат фрагменти од керамички садови, питоси и множество градежен материјал. Во наоѓалиштето се најдени повеќе монети и орудија.
Елемент (математика)
Елемент или член — некоја единица или предмет од каквишто се состои едно множество.
Множества
Ако запишеме A = {1, 2, 3, 4 }, ова значи дека елементите на множеството A се броевите 1, 2, 3 и 4. Множествата од елементи на A, на пр. {1, 2} се подмножества на A.
Самите множества можат да бидат елементи. На пример, имаме множество B = {1, 2, {3, 4} }. Елементите на B не се 1, 2, 3 и 4, туку B има само три елемента: 1, 2 и множеството {3, 4}.
Елемент на едно множество може да биде било што. На пример, C = { црвена, зелена, сина } е множеството чиишто елементи се боите црвена, зелена и сина. Множеството без ниеден елемент се нарекува празно множество (се запишува со „{}“ или „\varnothing“).
Запишување и терминологија
Релацијата „е елемент на“ се нарекува и членство во множество и се означува со симболот ∈. Запишувајќи вака:
велиме дека „x е елемент на A“. Истоветни изрази се: „x е член на A“, „x припаѓа на A“, „x е во A“ и „x лежи во A“. Во употреба се и изразите „A го содржи x“ и „A го вклучува x“, но некои автори ги користат со значење „x е подмножество на A“.
Наредбата за овој симбол во означувачкиот јазик LaTeX е „\in“.
Негацијата на членството во едно множество се означува со ∉.
Кардиналност кај множествата
Бројот на елементи во дадено множество е својство наречено кардиналност (неформално речено, големина на множеството). Во горенаведениве примери, кардиналноста на множеството A изнесува 4, додека кардиналноста на множеството B и множеството C изнесува 3. Бесконечно множество е множество со бесконечен број на елементи, додека конечното множество има извесен (конечен) број на елементи. Горенаведените множества се примери за конечни множества. Пример за бесконечно множество е множеството на природни броеви, N = { 1, 2, 3, 4, ... }.
Примери
Земајќи ги гореопределените множества:
Наводи
Множество
Паралакса
Паралакса — видливо поместување или разликата во насоченоста на предметот гледан од две различни страни, а се мери преку аголот или полуаголот на наклонот меѓу двете видни линии. Поимот потекнува од грчкото παράλλαξις (паралаксис), што значи „промена“.
Блиските предмети имаат поголема паралакса од пооддалечените кога се гледаат од различни положби, па според тоа паралаксата се користи за одредување на далечината. Во астрономијата, паралаксата е единствениот непосреден метод преку кој може да се измери оддалеченоста на небесните тела (посебно на ѕвездите) што се наоѓаат надвор од нашиот Сончев Систем. Ова се нарекува ѕвездена паралакса.
Отоманско-венецијанска војна (1499–1503)
Втората османлиско-венецијанска војна се водела помеѓу Отоманското Царство и Република Венеција за контрола на териториите кои биле оспорени меѓу двете страни во Егејско Море, Јонско Море и Јадранско Море. Војната траела во периодот од 1499 до 1503 година.
1499
Во јануари 1499 година, Кемал Рејс отпловил од Цариград со сила од 10 галии и 4 други типови на бродови, а во јули 1499 година се пресретнал со огромната отоманската флота и ја презел командата со цел да се отпочне големи војна против Венецијанската република. Отоманската флота била составена од 90 галии и околу 200 помали садови. Во август 1499 Кемал Рејс ја победил венецијанската флота под команда на Антонио Гримани во Битката кај Наварино. Тоа била првата поморска битка во историјата со топови користени од бродови, а се одржала на четири одделни дена: на 12, 20, 22 и 25 август 1499. По преместувањето во Јонско Море, Кемал Рејс наишол на венецијанска флота од 47 галии и околу 100 помали садови под команда на Антонио Гримани во близина на Кејп Зонкио кај Наварин и издвоил значајна победа. За време на битка Антонио Гримани бил уапсен на 29 септември, но на крајот бил ослободен. Гримани подоцна станал Дужд на Венеција во 1521.
1500
Во декември 1499 Венецијанците го нападнале Лепанто со надеж за враќање на нивните изгубени територии во Јонското Море. Кемал Рејс отпловил од Кефалонија и повторно се упатил кон Лепанто. Тој останал во Лепанто меѓу април и мај 1500 година, каде што неговите бродови биле поправени од страна на армијата од 15.000 отомански занаетчии. Од таму Кемал Рејс отпловил и започнал со бомбардирања на венецијанските пристаништа на островот Крф, а во август 1500 тој повторно ја победил венецијанската флота во Битката кај Модон.
Во следниот период биле заземени островите Модон и Корон по кое следувала католичка помош за Венеција.
1501-1503
Отоманските упади во Далмација ескалирале до точка каде што Венеција била принудена да потпише договор со Владислав II од Унгарија и Папа Александар VI. според кој тие ветиле 140.000 дукати годишно за Кралството Унгарија за активно да ги брани своите јужни хрватски територии, До крајот на 1502, Венеција и Османлиското Царство се согласиле за примирје. На 31 јануари 1503 Венеција потпишала друг договор со Владислав II каде платила дополнителни 30.000 дукати.
Во 1503 година Османлиите ги достигнале венецијанските територии во Северна Италија, и Венеција била принудена да ги признае отоманските освоени територии.
Засенбург
Седиштето на општината се наоѓа во селото Вестербек.
Географија
Општината се наоѓа на подрачје помеѓу планинскиот масив Харц и Линебуршкото Поле, источно од Гифхорн и северозападно од Волфсбург. Во јужниот дел на општината во насока исток-запад поминува реката Алер. Истовремено, во насока север-југ поминува страничниот канал на Елба. Општината има површина од 8840 ha, од кои 17% се станбена и сообраќајна површина.
Соседни општини
Соседни општини се (од север надесно): Варенхолц, Ера-Лесин, Барведел, Јембке, Бокенсдорф, Ослос, Калберла, Изенбител и Гифхорн.
Најблиски поголеми градови се Волфсбург и Брауншвајг.
Општински единици
Општината се состои од следниве населени места:
Благој Ѓорев
Благој Димев Ѓорев (, – Ново Село, Велешко, ) — македонски комунист, учесник во НОБ.
Бил член на СКОЈ од 1940 г, а на Комунистичката партија од 1941 година. Бил младински и партиски активист од 1941 г, еден од првите борци на Велешкиот партизански одред „Димитар Влахов“ (од април 1942). Во неговата куќа (1941) се печател партискиот весник „Народен глас“. Бил член на МК на КПЈ за Велес и секретар на СКОЈ (1942). Во Одредот ја извршувал функцијата заменик политички комесар. Учествувал во сите борбени судири со бугарската војска и полиција. Бил убиен во заседа од бугарската полиција.
Во чест на Ѓорев е наречена велешката фабрика за маслени и прехранбени производи ПИ „Благој Ѓорев“, која стопанисува со марката „Кристал“.
Јени џамија (Преглово)
Јени џамија (или Нова џамија) — понова џамија во селото Преглово, во Општина Пласница, Македонија.
Местоположба
Џамијата се наоѓа во долниот, нов дел на селото, веднаш покрај патот.
Горан Буњевчевиќ
Горан Буњевчевиќ (роден на 17 февруари 1973 –починал на 28 јуни 2018) бил српски фудбалер кој играл на позицијата како дефанзивец во Србија, Англија и Холандија.
Тотенхем Хотспур
Буњевчевиќ му се приклучил на тимот на Тотенхем Хотспур во мај 2001 година пристигнувајќи од екипата на Црвена Ѕвезда од Белград за пријавена сума од 5 милиони фунти. Тој својот прв натпревар во Премиер лигата го одиграл на 18 август против екипата на Астон Вила. Овој натпревар завршил нерешено со резултат од 0:0. Во месец септември во сезоната 2001-2002 Тотенхем играл првенствен натпревар со екипата на Челзи, а Буњевчевиќ се здобил со фрактура на јаболчната коска што го оставила надвор од тимот до месец декември 2001 година.
Почнувајќи само во натпреварите од Лига Купот, во текот на сезоната 2004-05 тој ги постигнал своите два единствени гола за клубот (првиот во победата од 6:0 на гостински терен кај тимот на Олдам Атлетик на 22 септември, а вториот во доцното израмнување на 3:3 исто така на гостински терен против екипата Болтон Вондерерс на 29 октомври, и конечната победа од 4:3 во продолженија). Буњевчевиќ бил ослободен од клубот на 26 мај 2006 година по изминати пет години на стадионот Вајт Харт Лејн. Вкупно одиграл 58 натпревари во сите конкуренции.
АДО Ден Хаг
По заминувањето од Тотенхем, Буњевчевиќ се приклучил на холандскиот тим АДО Ден Хаг. Тој настапувал за клубот една сезона пред да се пензионира.
Репрезентација
Буњевчевиќ бил член на екипата на СР Југославија на УЕФА ЕВРО 2000 година, но не се појавил на ниту еден натпревар. За репрезентацијата тој имал вкупно 16 натпревари во периодот помеѓу 1998 и 2003 година.
Административна кариера
На почетокот на март 2008 година бил именуван за спортски директор на Црвена ѕвезда од Белград, на местото на Стеван Стојановиќ, кој бил претходно на таа позиција. Буњевчевиќ на таа функција бил додека претседател на клубот бил Топлица Спасојевиќ. На 2 септември 2008 година Буњевчевиќ ја напуштил Црвена ѕвезда од Белград заедно со претседателот на клубот Спасојевиќ.
Бил претседател на клубот Земун вкупно 3 години сѐ до декември 2014 година.
Во мај 2016 година, Буњевчевиќ бил избран во извршниот одбор на Фудбалскиот сојуз на Србија под раководтво на новиот претседател Славиша Кокеза.
Тој станал спортски директор на државна репрезентација на тренери.
Приватен живот
Неговиот помлад брат Мирко исто така бил фудбалер.
Смртта
На 20 мај 2018 година, Буњевчевиќ доживеал аневризма проследена со мозочен удар и морал да биде подложен на итна операција. Додека бил на болничка нега, репрезентацијата на Србија на Светското првенство во фудбал ја победила репрезентацијата на Костарика со резултат од 1:0, а капитенот и единствениот стрелец Александар Коларов му го посветил голот и победата токму на него. На 28 јуни 2018 година, Буњевчевиќ починал на 45-годишна возраст по повеќе од еден месец поминати во кома.
Микаел (филм од 1924)
Микаел (германски: Michael) - германски филм од 1924 година, во режија на Карл Теодор Дреер, според сценариото на Херман Банг и Теа фон Харбоу. Главните улоги ги толкуваат: Валтер Злецак, Макс Ауцингер, Нора Грегор, Роберт Гарисон, Бенjамин Кристенсен, Дидје Аслан, Александер Мурски, Грете Мозхајм, итн.
Содржина
Микаел (го игра Злецак) е млад сликар кој живее кај славниот сликар Клод Зоре (го игра Кристенсен), кој се грижи за него како за свој син. Еден ден, сликарот го посетува грофицата Замикоф (ја игра Грегор) која бара да ѝ направи портрет. Зоре долго време се мачи, но не никако не може да ги наслика нејзините очи, додека Микаел успева многу лесно да го доврши портретот. Истовремено, Микаел и грофицата се вљубуваат и тој постепено го запоставува сликарот Зоре, а во меѓувреме краде предмети од неговиот дом и скришно продава негови слики, со цел да обезбеди пари за раскошниот живот со грофицата. Зоре ги открива измамите на Микаел, но му простува, воден од големата љубов кон него. Најпосле, Зоре го завршува своето последно ремек-дело, кое постигнува голем успех кај публиката, но на претставувањето на сликата не присуствува Микаел, кој за тоа време е кај својата љубовница. Тој се појавува дури потоа, но веднаш го напушта стариот мајстор, крадејќи ги неговите скици, проценети на голема вредност. Скршен од заминувањето на Микаел, Зоре умира.
Втора битка на Ена
Втора битка на Ена (Bataille du Chemin des Dames или ) — најголема битка на Нивеловата офанзива во Првата светска војна. Тоа била битка помеѓу француската и германската војска на реката Ена од 16 април до 9 мај во 1917 година. Оваа битка петставувала вистинска катастрофа за француската војска, но и за нејзиниот командант Робер Нивел. По таа битка главниот товар на офанзивни напори на Западниот фронт го преземаат британски сили.
Причини
Кога Робер Нивел го заменил Жозеф Жофр на позиција врховен командант на француската војска, тој се залагал за офанзива сметајќи дека масивниот напад на германските линии на неговата војска ќе ѝ донесе победа. Бил убеден дека Германците по тешките загуби и изнемоштеноста по Верденската битка и Битката на Сома немаат ни сили, ни морал да дадат ефикасна и долготрајна одбрана, посебно во случај на голем напад со кој Британците би им го одвлекле вниманието. Францускиот началник на генералштабот Филип Петен, францускиот министер на војната и британскот главен командант Даглас Хејг не верувале во успешноста на тој план. Меѓутоа францускиот претседател на владата Аристид Бријан го поддржал планот на Нивел. Министерот на војна во таа пригода како протест поднел оставка. Нивелова офанзива требало да биде огромна операција со 1,2 милиони војници и 7.000 топови на широкиот фронт помеѓу Рој и Ремс. Главна цел на така масовен напад биле позициите на германската војска на реката Ена. Според планот пробивот требало да се постигне во рок од 48 часа. Планот се развивал од декември 1916 година, а во тек на неговата подготовка се случувале различни доцнења и проток на информации, така што до почеток на акцијата 16 април 1917 година Германците знаеле сите детали на планот. Разоткриената тактика германските сили ги довела во предност при подготвување на соосдветна одбрана.
Битката
Според договорот Британците го започнале нападот и со Битката кај Арас и Битката кај битката на Вими од 9 април до 16 април 1917 година, со која настојувале да го одвлечат вниманието на Гермнаците. На 16 април Французите ја започнале Битката на Ена со широк напад зафаќајќи територија од 80 километри на фронтот. Во напад учествивале 19 дивизии и Петтата и Шестатта француска армија. Напад бил извршен од Соасон до Ремс. Бидејќи Седмата германска армија под команда на фон Бем се наоѓала на брдот над реката Ена и немале многу проблеми за да ги задржат своите позиции. Во тек на првиот ден на битката Французи претрпеле огромни загуби, 40.000 жртави и загуба на 76 тенкови. Нивелова техника на лазечкиот бараж била лошо изведена, тако што не ја заштитувала војската која се движела во напад.
Техника на лазечкиот бараж се засновала на координација на артилерија и пешадија, со тоа што артилеријата требало силно да го напаѓа просторот пред пешадијата која напредува. Во вториот ден од битката Четвртата француска армија под команда на Франсоа Антоан тргнала во напад источно од Ремс кон Моронвилие, но Првата германска армија под команда на Фриц фон Белов лесно го одбила тој напад.
Нивел не можел да верува дека неговата стратегија не дава успешни резултати, па продолжил со силни напади до 20 април 1917 година. Мали територијални добивки се освоени западно од Соасон. Иако потоа бил намален интензитет на нападот, до 5 мај биле освоени 4 километри од долгата испакнатина Шемин де Дам, со што се покажало дека малите напади биле поуспешни од првите, многу посилни напади.
Последици
Во таа операција се постигнати многу мали територијални добивки. Замислата била, тоа да биде куса и ефикасна офанзива со која во тек на 48 часа би бил разбиен фронтот, но резултатите не биле ни приближни. Втората француска дивизија на 3 мај одбила да ја изврши наредбата да тргне во напад. Конечно на крајот бил изведен четиридневен напад кој не дал резулти, па Нивеловата офанзива била запрена на 9 мај1917 година.
Поразителниот број на жртви бил следен: Германците имале 169.000 жртви, Французите имале 187.000 жртви. Политичарите и јавноста биле запрепастени и огорчени од настанот и грешките. Поради тоа на 16 мај Нивел бил сменет, а на неговото место бил поставен попетпазливиот Анри Петен, кој не бил наклонет на големи офанзиви. По оваа битке главни товар на офанзивни напори на Западниот фронт презема британската војска, а малку подоцна и американските сили.
Видлич
Видлич е планина во Србија и Бугарија, источно од Пирот, помеѓу теченијата на Нишава и Височица, притоката на Темштица (Темске). Највисоки врвови се Басарски камен 1377 м, Велика стена 1329 м, Голем врх 1371 м, Смиловски камен 1348 м. Југоисточниот дел од планинскиот гребен е пресечен со државната граница кон Бугарија. Највисок врв во Бугарија е Вучи баба.
Припаѓа на мезозојската зона на западниот Балканот. Во геолошки и тектонски поглед, Видлич претставува навлака, која е навлечена преку старопланинската зона. По должината на раседаотна јужната страна се развила низа од удолини: димитровградска, пиротска, ѓурѓевополска и белопаланачка. По должината на раседот е и појас од терми, Даг-Бањица во долината на Градашничка река и Бањица кај Пирот.
Видлич делумно е обешумен без површинско отекување на просторот од 141 км2, неплоден и освен југосточниот дел ненаселен. Овде се наоѓа Јеловичко врело.
Изанаги
Изанаги (јапонски: イザナギ, 伊邪那岐 или 伊弉諾) - бог во јапонската митологија, создавач на Јапонија. Според будистичката легенда, Изанаги „уште во времето пред времето, кога постоеле само небото и водата, го зел својот долг стап, со него замешал некое животно масло и го истурил на водата, и тогаш од водата се појавиле четири големи острови: Кјушу, Шикоку, Хоншу и Хокаидо. Така настанала Јапонија.“ Исто така, се верува дека Изанаги го фрлил својот стап на Јапонија и во тој миг настанало божеството Сае но Ками.
Салмакида
Салмакида (грчки јазик|Σαλμακίς) во старогрчката митологија била нимфа.
Митологија
Салмакида била нимфа Најада од изворот на градот Халикарнас во Карија на југозапад на Анадолија. Според некои извори, била една од лимнадите. Најверојатно била ќерка на речниот бог Меандер. Оваа нимфа ја посакала љубавта на младиот Хермафродит, но срамежливото момче ги отфрлал нејзините бакнежи. Меѓутоа, го привлекол нејзиниот прекрасен извор и тој влегол во водата да се искапе. Нимфата тогаш страсно го прегрнала и побарала од боговите засекогаш да се соедини со него. Боговите и ја исполниле молбата и тие двајцата станале едно тело со одлики на двата пола. Кога видел што му се случило, Хермафродит ги замолил своите божествени родители, Хермес и Афродита да секој кој се искапе во изворот на оваа нимфа да ја доживее истата судбина. Оваа приказна ја запишал Овидиј во „Метаморфозите“.
Салмакидина фонтана
Оваа фонтана се наоѓа покрај древниот мавзолеј во Халикарнас и денес претставува туристичка атракција во Бодрум во Турција. Се смета дека водата од оваа фонтана има смирувачко дејство. Во античкото време се сметало дека мажите ги прави феминизирани и „помеки “.
Во популарната култура
Групата Genesis на албумот Nursery Cryme 1971 ја издала и песната „The Fountain of Salmacis“.
Биологија
Латинското име на оваа личност (Salmacis) е назив за род во рамки на групата морски ежеви.
Арауко (покраина)
Арауко покраина (Provincia de Arauco) е една од четирите покраини на Чиле и  регионот на  Био Био (VIII). Се протега на крајбрежна област од 6366 sqkm јужно од устието на реката Биобао, традиционалното разграничување помеѓу главните природни региони на нацијата, Централна Зона и Зоната Сур. Покраината првично ја опфаќала некогашната независна автохтона територија Араукана, но потоа била поделена на четири покраини. Во голема мера е посветена на земјоделски потфати. Главниот град Лебу (25.000 жители) се наоѓа на брегот околу 90 km јужно од Концепцион и поврзан е со железница.
Ашнико(Ashnikko)
Ештон Никол Кејси (роденa на Февруари 19, 1996 година), подобро позната како Ashnikko (/æʃ ni:koʊ / ash-NEE -koh),е американска пејачка,текстописец и раперка. Таа се прославила со својот сингл „STUPID“ од 2019 година со Јунг Бејби Тејт, кој се здобил со вирална популарност на платформата за споделување видеа ТикТок.
Ран живот
Ештон Никол Кејси е родена на 19 февруари 1996 година во Оук Риџ, Северна Каролина, и израсната во градот Гринсборо. Родителите ја изложиле на кантри музика и Слипкнот. Таа се сеќава дека се заинтересирала за музика, поточно за рап музика, кога го слушала Арулар од М.И.А. на 10-годишна возраст и вели дека не слушала машки музичари сè додека не наполнила 16 години. Како тинејџерка, нејзиното семејство се преселило во Естонија заради студиите на нејзиниот татко, поминала една година таму пред повторно да се пресели во Рига, Латвија. Во еден момент, таа била единствената Американка во земјата што посетувала средно средно училиште во Латвија. На 18-годишна возраст, Ашнико самa се преселилa во Лондон, Англија.
2016–2019: Почетоци во кариерата и Здраво, тоа сум јас
Првата песна на Ашнико, „Krokodil“, била снимена од Раф Рајли и објавена во СаундКлауд во јули 2016 година.
Ашнико го издала својот трет студиски албум, „Здраво, тоа сум јас“ во јули 2019 година. На студискиот албум му претходел промотивниот сингл „Special“ и бил лансиран заедно со насловната песна и главниот сингл на студискиот албум, „Hi It's Me“. Вториот официјален сингл „STUPID“ во кој се појавува Јунг Бејби Тејт, се здобил со „вирална“ популарност на платформата за споделување видеа ТикТок. Песната достигнала број еден на „Billboard Bubbling Under Hot 100“, Billboard Bubbling Under R & B/Hip-Hop и на Spotify Viral 50. Другата песна од студискиот албум, „Working Bitch“, исто така станала популарна на „ТикТок“. Таа започнала со северноамериканска турнеја, поддржувајќи го американскиот рапер Дени Браун во октомври 2019 година. Ашнико го објавила промотивниот сингл „Halloweenie II: Pumpkin Spice“ во октомври 2019 година.
Уметност
Ашникко поседува мецосопрано вокален опсег. Нејзиниот музички стил критичарите го опишале како спој на повеќе жанрови, вклучувајќи поп, инди поп и рок. Таа го опишала својот стил на музика како „лута, панк, хип-хоп, тажно девојче-феминистка, балон, пу-пу музика“ и појасниla дека нејзината музика не е наменета да биде комична или заснована на пародија.
Личен живот
Ашнико на својот Твитер изјавила дека е бисексуалка. Бидејќи моментално работи во Велика Британија, таа е „домашен“ член на колективот ПРС, но е заастапувана од АДКАИ.
Египетски арапски јазик
Египетски арапски, локално познат како колоквијален египетски ( : العامية المصرى, <span lang="arz-Latn-fonipa" class="IPA" title="Representation in the International Phonetic Alphabet (IPA)">[el.ʕæmˈmejjæ l.mɑsˤˈɾejjɑ] ), или едноставно Масри , е најкористениот народен арапски дијалект во Египет. Тој е дел од семејството на афро-азиски јазици и потекнува од делтата на Нил во долен Египет. 100 милиони Египќани зборуваат континуитет на дијалекти, од кои најистакнат е Кајрински. Тоа е исто така разбрано во повеќето земји што зборуваат арапски поради широкото египетско влијание во регионот, вклучувајќи го египетското кино и египетската музика. Овие фактори помагаат да стане најшироко користен и убедливо најпроучен сорта на арапски.
Романтична ориентација
Романтична ориентација, наречена и афективна или емотивна ориентација, се однесува на полот или родот на лицето во кое некоја личност ќе се зауби или стапи во врска. Се користи наизменично и рамо до рамо со поимот сексуална ориентација и се заснова на перспективата дека сексуалната привлечност е само една компонента од поголемата динамика. На пример, иако пансексуално лице може да се чувствува сексуално привлечено од луѓе без оглед на полот, тоа може да чувствува романтична привлечност само кон жени.
За асексуалните луѓе, романтичната ориентација честопати се смета за покорисна мерка за привлечност отколку половата определба/сексуалната ориентација.
Врската помеѓу сексуалната привлечност и романтичната привлечност е сè уште под дебата и не е целосно разбрана. Сексуалните и романтичните привлечности честопати се изучуваат заедно. Покрај тоа што истражувањата за сексуалните и романтични спектри ја расветлуваат оваа недоволно истражена тема, голем дел останува сè уште неистражен.
Романтични идентитети
Луѓеот честопати се впуштаат во чисто емотивни романтични врски. Се издвојуваат неколку видови на идентитети во однос на емотивната врзаност:
Леталиште Пеширово
Леталиште Пеширово или Аеродром Свети Николе — леталиште за авиони на стопанското воздухопловство коешто се наоѓа во близина на селото Пеширово. Се користи за вршење услуги во земјоделството и шумарството.
Мафија
Мафија е италијански збор, кој се користи за означување на организирани криминални банди, гангстери, поточно за таквите организации од островот Сицилија. Сицилијанската мафија исто така е позната како „Коза Ностра“ (Cosa Nostra) односно „Наша работа“ и се појавила во XIX век. Тоа е лабава асоцијација на криминални групи кои споделуваат заедничка организациска структура и код на однесување. Секоја група, позната како „семејство“ или „фамилија“, „здружение“, „клан“ или „коска“ (cosca) смета дека има суверенитет врз територијата на која рекетира — обично град или село или населба (borgata) од поголем град.
Гранки на мафијата се појавиле во САД во текот на доцниот XIX век, по брановите италијанска емиграција, како и во Канада и Австралија. Поимот „Мафија“ исто така се користи за организациите од сличен тип што работат под слична структура, без разлика дали се од Сицилија или не, како Камора, ’Ндрангета, Стида или Сакра Корона Унита, како и неиталијански организирани групи.
Во цел свет зборот мафија е синоним за организирани криминални структури тесно поврзани со крупниот бизнис и со владејачките структури. Оваквата спрега е позната за буквално секоја земја во денешно време, освен Куба, Кина, Виетнам, Северна Кореја. До крајот на 90-тите години на минатиот век организирани криминалци не постоеја ниту во поранешните комунистички земји во Европа : СССР, Чехословачка, Бугарија, Романија, Унгарија, Полска, СФРЈ.
Џовани Фалконе, антимафијашкиот судија убиен од Мафијата, се спротивставуваше на инфлацијата на користењето на терминот „Мафија“ за сите видови организиран криминал: „На времето луѓето се плашеа да го изговорат зборот ’Мафија‘, а денес луѓето се отидени во сосема спротивна насока што веќе премногу се употребува... Јас веќе не ја прифаќам навиката за Мафијата да се зборува на описен и сеопфатен начин со што се овозможува да се трупаат феномени кои навистина се сродни со полето на организиран криминал, но кои имаат малку или ништо заедничко со Мафијата.“ Според најшироко прифатената дефиниција, Мафија се однесува на регионалниот криминалитет на Сицилија.